Pipistrellus maderensis

Pipistrellus maderensis Pipistrellus generoko animalia da. Chiropteraren barruko Vespertilioninae subfamilia eta Vespertilionidae familian sailkatuta dago

 Deskribapena 
Saguzar txiki bat. Pipistrellus kuhlii-ren oso antzekoa,  ia seguru saguzar honetatik  sortuko zen. Kolore orokorra arre-egur kolorea, azal biluzia bere ahaide hurbilak baino ilunagoa. Goiko premolar txikia, kanpotik beti ikusten da, eta Pipistrellus kuhlii-n ordea ez. Hegal-mintzaren atzealdean ertz zurbil bat du, ia beti 5. behatzeraino hedatuz; ezaugarri hau ez dute Madeirako aleek, eta La Palmako aleetan, populazioaren zati batek bakarrik du. Besaurrearen neurriak: 29.9-34,9 mm; pisua: 2,9-5,7 gramo. Emeak arrak baino handiagoak dira. Goiko kanpoko ebakortz parea kuspide bakarrekoak dira, batzuetan ez da hortzoitik irteten. Hortz formula: 2.1.2.3/3.1.2.3. Kromosoma kopurua ezezaguna.

 Ultrasoinuak 
P. kuhlii-ren oso antzekoak, baina intentsitate maximoa 45-47 kHz inguruan.

Ez dago deskribapen zehatzik eskuragarri.

 Banaketa 
Kanariar uharteetan, La Palma, La Gomera. El Hierro eta Tenerife uharteetan aurkitzen da. Madeirako artxipelagoan, Madeira uhartean dago.

 Aldaketa geografikoa 
Ez da deskribatu.

 Habitatak eta altuera tartea 
Ia habitat mota guztietan aurkitzen da, oinarrizko zorutik hasi eta estigio termofilo, laurisilva, faiak-txilardia, pinudi basoa eta eta zoru suprakanario lehorra etab. Kanariar Uharteetako datiletan (Phoenix canariensis), oro har, etxe eta eraikin abandonatuetan babesten da, bai gangatiletan bai teilatuetan (teila eta sabaien artean), tunelen pitzaduretan, amildegi eta itsaslabarretako arraiduretan, hodi bolkanikoetan, baso bideetako maldetako pitzaduretan, etab. Itsas mailatik 2150 m-ra arte aurkitzen da.

 Ugalketa 
Ezagutzen diren ugalketa-koloniei buruzko datuak ekainean  eta uztailean bildu ziren. Koloniak eraikin abandonatuetako  gangatilatan aurkitu dira, etxeetako teila eta etxeetako sabaien gainean, kaxa elektrikoetan, itsaslabarretako arrailduretan eta intsektujale diren hegaztien habia-kutxetan.

 Elikadura ohiturak 
Lepidopteroak (mikrolepidopteroak eta noktuidoak) faroletan eta baso-bideetan ehizatzen ikusi da, eta dipteroak (eltxoak) urmaeletan eta abereentzako itxituretan.

 Populazioa 
Bere populazioaren tamaina ezezaguna da; hala ere, nahiko espezie arrunta da, eta Santa Cruz de Tenerife probintziako uharteetan gehien ikusten den saguzarra da Espainiako penintsulako P. pipistrellus edo P. mediterraneus espezieen baliokidea  da, baina han dauden espezie horiek ez bezala, ez da aurkitzen hiri handietako parke, lorategi edo zuhaitzez inguratutako etorbideetan, Santa Cruz (Tenerife) bezalako hiriburuetan gertatzen den bezala.

 Antolaketa eta portaera 
Ugalketa koloniak ia erabat emeek osatzen dituzte. Ugalketa garaian erabiltzen diren aterpe berberak urteko beste garai batzuetan bi sexuetako koloniak hartzen dituzte. Laurisilva basoetako zenbait eremutan, irailean, nabarmen gehiegizko pisua zuten banakoak ikusi ziren, eta horrek adierazten du negurako gantza gordetzen ari zirela, eta han igaroko zutela. Altuera baxuetan eta tenperatura altuekin, urte osoan zehar izaten da jarduera.

 Interes ekonomikoa eta gizakiekin duen harremana 
Gutxitan kokatzen ditu koloniak jendea bizi den etxeetan, batzuetan eragozpenak sortzen ditu gorotz eta gernuagatik.

 Harraparitza 
Ez dago informaziorik eskuragarri.

 Patologiak eta parasitoak 
Ez dago patologiei buruzko informaziorik. Aipatutako ektoparasitoak hauek dira: Argas (Carios) vespertilionis, Steatonyssus (Stetonyssus) sp., eta Steatonyssus (Steatonyssus) teidae.

 Mehatxu faktoreak eta kudeaketa neurriak 
Gaur egun, espeziearentzako mehatxurik handiena etxeetako gangatiletan dauden  aterpeen buxadura da, oro har, urteetan amaitu gabe egon direnak, eta kolonia osoak suntsitu ditzaketenak. Seguruenik bananondo-landaketa eremu batean (Musa acuminata) hainbat ale heldu eta zenbait kume hildako biltzea biozidak erabiltzearen ondorioa izango da. La Palma uharteko eremu natural bateko euri-neurgailu batean aurkitutako gutxienez dozenaka aleren heriotza  ere dokumentatu da; sartu ziren baina ezin izan zuten ihes egin. Kontserbazio neurriei buruzko kapituluan, etxe partikularretan kokatutako koloniei kalteak saihesteko sentsibilizazio kanpainak egin beharko lirateke. Era berean habia-kutxen instalazioa. Aztertu bioziden eragina landatutako eremuetan espeziearen kutsadura maila zehazteko.

 Erreferentziak 

 Ikus, gainera 
 Vespertilionidae

 Bibliografia 
Dobson (1878), Ibánez eta Fernanádez (1895b), Trujillo (1991), Trujillo eta Barone (1991).

 Kanpo estekak 
 'Pipistrellus maderensis'ri buruzko informazioa Mammals of The World datubasean

Kategoria:Vespertilionidae
Kategoria:Kanarietako fauna
Kategoria:1878. urtean deskribatutako taxoiak